Pielikums nr.1

**Virspārraudzības rezultātu vērtēšanas metodika – atbilstības kritēriju skaidrojums**

|  |  |  |
| --- | --- | --- |
| N.p.k. | Ministru kabineta noteikumi Nr. 228 “Slaucamo govju un slaucamo kazu pārraudzības un snieguma pārbaudes kārtība” | Noteikuma punkta interpretācija |
| 1. | 57.Virspārraudzības laikā: | LDC atlasa datu bāzē ganāmpulka pārraudzības datus. |
| 1.1. | 57.1. ganāmpulkā:  57.1.1. pārbauda, vai govis un kazas ir apzīmētas atbilstoši normatīvajiem aktiem par lauksaimniecības dzīvnieku un akvakultūras dzīvnieku, to ganāmpulku un novietņu reģistrēšanu un lauksaimniecības dzīvnieku apzīmēšanu; | Visiem dzīvniekiem jābūt apzīmētiem un jāatrodas novietnē, kur notiks snieguma pārbaude |
| 1.2. | 57.1.2. pārbauda, vai pārraudzības dati ir iegūti un tiek uzskaitīti atbilstoši šo noteikumu prasībām; | LDC veic iegūto datu analīzi |
| 1.3. | 57.1.3. ja nepieciešams, atkārtoti ņem piena paraugu triju dienu laikā pēc ganāmpulka pārraudzības vai snieguma pārbaudes, lai noteiktu piena saturu un piena daudzumu; | LDC par atkārtotu paraugu noņemšanu vai pārrunas ar pārraugu, lai noskaidrotu, kā tika ņemti piena paraugi |
| 1.4. | 57.2. aprēķināto kopējo piena apjomu, kas govju ganāmpulkā iegūts noteiktā periodā, ne īsākā par sešiem mēnešiem, salīdzina ar šajā pašā periodā pārdoto piena apjomu, kas norādīts saskaņā ar normatīvajiem aktiem par kārtību, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā; | LDC veic iegūto datu analīzi |
| 1.5. | 57.3. vērtē izslaukuma dinamiku pa mēnešiem govīm un kazām un noskaidro iemeslus, ja kādai izslaukuma dinamikas līknei ir būtiskas novirzes no standarta izslaukuma dinamikas līknes. | LDC veic iegūto datu analīzi |
| 2. | 58. Virspārraudzības rezultātus fiksē pārbaudes aktā, norādot pārbaudītos pārraudzības un snieguma pārbaudes ganāmpulkus un konstatētās neatbilstības. | Sekretariāts apkopo un sagatavo virspārraudzības rezultātu analīzi |
| 3. | 59. Virspārraudzības rezultātus izvērtē datu centra izveidota komisija. | Sekretariāts apkopo un sagatavo virspārraudzības rezultātu analīzi |
| 4. | 60. Komisija, pamatojoties uz virspārraudzības laikā konstatēto, pieņem lēmumu par attiecīgā ganāmpulka pārraudzības datu:  60.1. anulēšanu un reģistrācijas apturēšanu, ja:  60.1.1. piena daudzuma mērīšanas līdzekļi neatbilst šo noteikumu prasībām;  60.1.2. piena paraugu ņemšana vai pārraudzības datu reģistrēšana neatbilst šo noteikumu prasībām;  60.1.3. personai, kas veic pārraudzību vai snieguma pārbaudi, nav saskaņā ar šo noteikumu 6. punktā minētajiem normatīvajiem aktiem izsniegta sertifikāta vai apliecības;  60.2. anulēšanu par attiecīgo periodu, ja šo noteikumu 57.2. apakšpunktā minētā piena apjoma atšķirība noteiktā periodā ir vairāk nekā 15 procentu un ganāmpulka īpašnieks nevar pamatoti paskaidrot un ar dokumentiem pierādīt minētās atšķirības iemeslus. | 1. Piena daudzuma mērīšanas līdzekļi nav verificēti; 2. Personai, kas veic pārraudzību, nav derīga sertifikāta vai apliecības; 3. Pārraugs nav tuvāko 3 mēnešu laikā paaugstinājis kvalifikāciju un atkārtoti nokārtojis testu.   LDC Komisijai iesniedz PVD attiecīgā ganāmpulka kontroles rezultātu protokolu |
| 5. | 61. Ja komisija saskaņā ar šo noteikumu 60. punktu pieņēmusi lēmumu par ganāmpulka pārraudzības datu anulēšanu, datu centrs datubāzē attiecīgā ganāmpulka pārraudzības datiem pievieno atzīmi, ka minētie dati nav izmantojami ciltsdarbā. | LDC veic atzīmi datu bāzē |
| 6. | 62. Pēc virspārraudzības laikā konstatēto nepilnību novēršanas komisija pieņem lēmumu par ganāmpulka pārraudzības datu reģistrācijas atjaunošanu. | LDC Komisijai iesniedz pārskatu par virspārraudzībā konstatēto nepilnību novēršanu un datu sakārtošanu |